স্পোর্টস ডেস্ক : লর্ডস টেস্টের প্রথম দিন ভেসে গিয়েছিল বৃষ্টিতে। দ্বিতীয় দিনটি ভারতের জন্যে হয়ে থাকলো অভিশপ্ত। বৃষ্টি বিঘিœত দিনটিতে ইংলিশদের বোলিং তোপে ৩৫.২ ওভারে মাত্র ১০৭ রানে প্রথম ইনিংসে গুটিয়ে গেছে বিরাট কোহলিরা! বার বার বৃষ্টি হানা দিলেও দু’বারের দীর্ঘ বৃষ্টি বিরতি ভুগিয়েছে ভারতকে। বার বার মাঠ ছাড়ার মানসিকতায় খেই হারিয়েছে ব্যাট করতে নেমে। তার সঙ্গে যুক্ত ছিল অ্যান্ডারসনের সুইং বল। বল সুইং করবে দেখেই ফায়দা নিতে শুরুতে ভারতকে ব্যাটিংয়ে পাঠায় ইংল্যান্ড।